
Промени във ФОРТЕ Договори 5.0
Версия 5.0 на програмния продукт ФОРТЕ Договори е адаптирана за работа с евро. 
1. Във всички екранни форми и справки, в които има суми, е добавен чек-бокс "Покажи сумата в левове", както и индикатор за вида на валутата. В зависимост от това дали в чек-бокса има или няма отметка, сумите се показват в левове или в евро. Сумите се преизчисляват по официалния курс (1 евро = 1.95583 лв.) и се закръгляват по правилата, определени със Закона за въвеждане на еврото в Република България.

Справките се инициализират във валутата, съответстваща на избрания период, докато в екранните форми (Договори и Сметки за изплатени суми), при прещракването на годините, избраната валута се запазва до следващата промяна.

Изключение правят Служебната бележка по чл. 45, ал. 4 ЗДДФЛ и Годишната справка по чл. 73, които се попълват в действащата за избраната година валута без възможност за промяна.
2. Командата Нормативно определени суми и проценти, която беше в меню "Система", е изнесена като отделна позиция в дървото в лявата част на екрана. При избор на тази позиция в дясната част на екрана се показва таблица, съдържаща редове за всички предишни години. За да въведете нов ред, трябва да натиснете бутона [image: image3.png][ e mmsert



 и да попълните стойностите в кутията, която се отваря (по подразбиране в нея са попълнени стойностите от последния период). Ще забележите, че тези параметри вече могат да се въвеждат от произволна дата, а не по години, както беше досега.
Когато създавате ред от дата 01.01.2026 г., в кутията ще се попълнят превалутираните стойности от 2025 г. Изключение прави само стойността на МРЗ – 620.20 евро, която е известна към момента (определена е с ПМС No 243 от 13 ноември 2025 г.) и епопълнена. Стойностите на МОД за самоосигуряващите се лица и на Максималния осигурителен доход ще бъдат определени със Закона за бюджета на ДОО за 2026 г. и тогава трябва да ги поправите. Ако към момента на създаване на първите сметки за 2026 г. законът все още не е приет, в новия ред трябва да фигурират досегашните им стойности. Същото се отнася и за данъчното облекчение за лица с намалена работоспособност, което се определя със Закона за данъците върху доходите на физическите лица.
3. Добавени са бланките за Сметка за изплатени суми и Служебна бележка, с които системата ще работи през 2026 г.
4. Ще обърнем внимание на това, че ако при създаването на сметка се наложи да въвеждате суми от други източници за минали месеци, тези суми трябва да се въвеждат в евро. 

Например, ако на 15.02.2026 г. съдавате сметка, обхващаща периода 1.10.2025 – 15.02.26 г., като през октомври 2025 г. лицето има доход от друг източник 3000 лв., трябва да въведете 1533.88 евро.
Желаем Ви успешна работа!
